Fra chefstol til skolebænk og en helt ny karriere - EASV\nFra chefstol til skolebænk og en helt ny karriere\nSelvom bygningskonstruktør-uddannelsen tiltrækker studerende med vidt forskellig baggrund, er Peder Thornes alligevel en af de mere usædvanlige. Han kvittede sit job som erhvervschef hos den landsdækkende møbel- og indretningskæde Ingvard Christensen og søgte ind på EASV. I dag er han 42 år, færdiguddannet bygningskonstruktør og i gang med at starte en helt ny karriere.\nDer er ikke mange, der vinker farvel til et fast job for at gå tilbage til skolebænken og SU. Der er endnu færre, der siger farvel til en chefstilling og -løn for at gøre det. Men det gjorde Peder Thorne, der ville nå at prøve noget nyt.\nJeg var bare nået dertil, hvor der skulle ske noget helt andet, og samtidig havde jeg nået en erkendelse af, at penge ikke er alt.\nDimittend, bygningskonstruktør, EASV Esbjerg\nPeder Thorne er gift og har to børn, så han var ikke alene om at træffe den store beslutning:\n”Den opbakning, jeg fik fra min hustru, har været helt fantastisk. Hun sagde: ”Det gør du bare”, og så måtte vi jo bare få det til at fungere,” fortæller han.\nEfter 14 år hos Ingvard Christensen havde han indrettet utallige huse og virksomheder. Nu ville han være med til at skabe dem fra bunden. En bekendt i EfB-netværket, som han sad i, tilbød ham, hvad der skulle vise sig at blive et pilotprojekt. Peder Thorne tegnede både en bolig og et showroom til en samling af biler, og så var vejen vist.\nDet med at tegne byggerier har altid trukket, og nu opdagede jeg, at der var en masse, man var nødt til at have styr på, for at byggeriet var lovligt og korrekt. Så jeg begyndte at søge uddannelser i den retning.\n”Jeg talte med Torben Hagen, der var studievejleder på EASV dengang, og det betød, at jeg søgte ind på bygningskonstruktør-uddannelsen.”\nJob hos tidligere underviser\nPeder Thorne havde ganske vist en omfattende erhvervserfaring, men havde ikke siddet på skolebænken siden handelsskolen. Så det krævede lidt tilvænning.\n”Jeg har haft mine udfordringer, og jeg har brugt meget krudt på at sætte mig ind i tingene. Jeg har heller ingen håndværkmæssig baggrund, så mange udtryk kendte jeg ikke, og jeg måtte endda læse ekstra matematik om aftenen ved siden af 1. semester på uddannelsen,” fortæller han.\nMen han formåede at balancere det hele og har som nyuddannet 42-årig fået job ved sin tidligere studievejleder og underviser, Torben Hagen. Han har i mellemtiden forladt EASV og har nu sin egen tegnestue, AR-CO, hvor han i øvrigt også løbende tager EASV-studerende i praktik.\nJeg føler det da som et ekstra skulderklap, når min tidligere underviser gerne vil ansætte mig. Noget af det bedste ved denne uddannelse er, hvor alsidig den er. Der er virkelig mange muligheder for forskellige retninger og karriere.\nBygningskonstruktør-uddannelsen er en professionsbacheloruddannelse, hvor du lærer en byggeproces at kende fra start til slut, så du bliver i stand til at planlægge og koordinere bygge- og anlægsopgaver.\nSom bygningskonstruktør kan du få job hos bl.a. arkitekter, rådgivende ingeniørfirmaer og i entreprenørvirksomheder.\nLæs mere om uddannelsen og søg ind her.


Fürstenhof - Ferienwohnung 403 i Sassnitz til Bedste Pris-garanti | Agoda.com\nMere om Fürstenhof - Ferienwohnung 403\nFor rejsende der gerne vil opleve synet og lyden af Sassnitz, så er Fürstenhof - Ferienwohnung 403 det perfekte valg. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nFürstenhof - Ferienwohnung 403 tilbyder fremragende service samt alle de basale bekvemmeligheder der skal til for at nyde et skønt ophold. For gæsternes velbefindende tilbyder hotellet gratis trådløst internet på alle værelser, elevator.\nAlle hotellets værelser er indrettede med betænksomme bekvemmeligheder som garanti for uforlignelig komfort. Desuden sikrer hotellets væld af fritidstilbud, at du har rigeligt at foretage dig under dit ophold. Oplev en engageret og professionel service samt det brede udvalg af bekvemmeligheder på Fürstenhof - Ferienwohnung 403.\nDette overnatningssted har ingen reception. Nøglerne kan hentes her: Tourist Service Sassnitz, Strandpromenade 12, 18546 Sassnitz. Du bedes give Fürstenhof - Ferienwohnung 403 besked om, hvornår du regner med at ankomme. Du kan gøre dette ved at skrive til hotellet i boksen "Særlige anmodninger" når du booker, eller du kan kontakte overnatningsstedet. Du finder kontaktoplysningerne på din reservationbekræftelse. Du skal betale via bankoverførsel før ankomst. Overnatningsstedet kontakter dig med flere oplysninger, når du har gennemført bookingen.


AAMS: Rejsebrev fra Junglepraktikanterne / Letter from our interns in the jungle\nRejsebrev fra Junglepraktikanterne / Letter from our interns in the jungle\nKom til Karrieredagene i uge 10 / Carreerdays\nUndervisere fra Aarhus Uni gæster valgfagslinje / Guest lecturers from Aarhus Uni\nby Jacob Munkholm Jensen - Monday, 24 February 2014, 12:18 PM\nRejsebrev fra Junglepraktikanterne\nVi har modtaget nedenstående rejsebrev fra vore udsendte i Sierra Leones jungle. De to praktikanter, Sanne og Kasper, er i gang med bachelorpraktikken på Masanga Hospital. Læs med og bliv inspireret til en anderledes og lærerig praktik.\nLæs i øvrigt artiklen med Sanne og Kasper før de tog af sted - klik her!\n13. februar, 2014: Her kommer lige en opdatering fra junglen. Det er meget sjældent, at vi kommer til internet, og det tager MEGET lang tid at uploade billeder. Men vi har det rigtig godt, og der er masser af problemstillinger at tage fat på hernede udover vandprojektet. Lige pt. står det lidt stille, da vi mangler en bestemt ventil for at kunne komme videre.\nVi bliver konstant kontaktet af alle mulige ansatte på hospitalet, som gerne vil have hjælp til alle mulige forskellige problemstillinger. Det gælder lige fra sengeproblemer til el-installationer. Så vi er ret populære hernede.\nSå har vi boet her i Sierra Leone i tre uger, og hvor er det bare anderledes end det velkendte Danmark. Der er mange ting, man lige skal vende sig til. Det gælder både rent hygiejnisk, men i den grad også rent sikkerhedsmæssigt. Her fyldes bilerne ikke efter antallet af seler, men derimod til bristepunktet, og først da kører man. Det er ikke fordi befolkningen ikke gider overholde sikkerhedsforanstaltninger, men hvis sikkerheden ikke kan svare sig, så bliver den ikke overholdt. Langt de fleste lever fra dag til dag. Dvs. de tænker ikke ret langt frem. Hvis det er i dag, de har behov for at blive transporteret til markedet for at handle til sine sultne børn, så nytter det ikke at vente til dagen efter, fordi der ikke var flere seler i bilen. Derfor nedprioriteres sikkerheden.\nAber, rotter og edderkopper\nAlle os udsendte bor på et såkaldt hostel. Det er en gammel trelænget bygning, med 16 værelser i alt. Der er kun strøm mellem kl. 19 og 22, og der er ingen vand. Vi skal derfor hente vores vand ved en nærliggende brønd. Det vænner man sig nu hurtigt til. Hostellet ligger midt i junglen, så der er masser af liv omkring os. Det er primært små aber, der hygger sig med at lege på tagene. Det kan godt være en smule irriterende tidligt om morgenen. Det er desværre ikke kun aber, vi får besøg af på hostellet. Vi har store problemer med rotter, og forleden dag under rengøringen af fællesarealerne fandt vi en stor tarantel-lignende edderkop i bogreolen. Derudover får vi af og til også besøg af forskellige slanger, så dyrelivet er rigt her. Der er ansat tre køkkendamer, der sørger for mad til os tre gange dagligt. Menuen kan være en blandet fornøjelse, men man lærer at holde af nogle af retterne. Hver onsdag får vi kød, så det er lidt en festdag. De andre dage får vi grøntsager og casava leaves, som er en type blade, der knuses og kommes i gryderetter som ekstra fylde. De smager ikke specielt godt, men det er mad og kan spises.\nVi er blevet taget rigtig godt imod i landsbyen og langt de fleste er meget taknemmelige for, at vi tager os tid til at komme her og hjælpe dem videre.\nVandledningen færdiggjort, men …\nFørste arbejdsdag bød på en meget stor overraskelse. Det viste sig, at de lokale på eget initiativ selv har færdiggjort vandledningen. Det er et kæmpe skridt i den rigtige retning for befolkningen. Hidtil har de ikke selv kunne tage initiativ til at lave noget på egen hånd, så vi var meget overraskede. Det betyder desværre ikke, at vandanlægget fungerer. De lokale har tilsyneladende opgivet det lidt igen, da det viste sig ikke at fungere. Problemet er nu, at der ikke er vand nok i vandtanken. Så i bund og grund er vores opgave stadig den samme; at bringe rindende vand til Masanga Hospital.\nAnlægget skulle gerne fungere således, at der bliver pumpet vand fra en brønd vha. solceller videre til en højtliggende vandtank. Herfra ledes vandet til hospitalsområdet. Men da der ikke er vand nok i tanken, er projektet gået lidt i stå. Vi gav os derfor til at regne ud, hvor meget vand der kommer i tanken. Det viste sig at være ca. 700 l/timen, hvilket burde være nok til at dække hospitalets forbrug. Det viste sig dog desværre, at efter et halvt døgns tid var tankniveauet faldet med 4000 liter, og der har ikke været åbnet for tilgangen til hospitalet. Dvs. de 4000 liter er forsvundet. Vi har konkluderet, at der må være flere lækager rundt omkring på anlægget, så det er dem, vi nu arbejder på at finde frem til og få udbedret. Vi har på nuværende tidspunkt fundet 5 lækager og fået udbedret den ene. Det tager lang tid at få tingene gjort her. Dels fordi vi mangler materialer, som vi kun kan få fra den nærmeste storby, som ligger en times kørsel herfra, og dels fordi arbejdsmoralen her er meget anderledes, end det vi er vant til hjemmefra. Det er rigtig svært at lave aftaler med folk, for hvis der kommer noget op, som de synes, er vigtigere, så bliver de bare væk. Det med at overholde et tidspunkt er heller ikke rigtig noget, der praktiseres hernede. Så det har krævet en del tilvænning. Men det er rigtig interessant at prøve at samarbejde med en så anderledes kultur.\nSolpanel i skyggesiden\nVi har dog fået udrettet lidt hernede. Som sagt drives vandpumpen af solceller, men vi opdagede ret hurtigt, at solpanelet står halvvejs i skygge det halve af dagen. Det er nok til, at pumpen ikke kan drives i det tidsrum, og derved kommer der ikke vand til tanken. Det tog os 1½ uge at få tilladelse fra landsbyens ældste til at fælde de største af træerne. Men da det så endelig var gået igennem, så gik det også stærkt. I løbet af et par timer var træerne fældet, og solpanelet står nu i sol det meste af dagen. Desværre er der et par palmetræer, der skygger om eftermiddagen, men dem har vi ikke fået tilladelse til at fælde endnu.\nI de perioder hvor arbejdet er lidt stillestående grundet materialemangel el. lign. er der masser andre opgaver at tage fat på. Det gælder både andre steder på hospitalet, men også det hostel, hvor vi bor. Det er nogle meget gamle bygninger, og der er hele tiden noget, der går i stykker. De seneste to uger har toiletafløbet på den ene fløj været stoppet, og det tog lidt tid at få tilladelse til at få det repareret, så det havde hobet sig meget op. Det er dog blevet repareret nu.\nVi glæder os til at høre mere fra Sierra Leone, når Sanne og Kasper får tid og mulighed for at komme til en pc med internetforbindelse.


Verdensstjerner mødes til Festivalen | SkagensAvis.dk - lokale nyheder fra Skagen\nVerdensstjerner mødes til Festivalen\n17. marts 2012 - kl. 5:22 - af Michael Egelund (WebRedaktør)\nFløjtenisten Michala Petri er gæstesolist ved koncert med den spanske sækkepibevirtuos Carlos Núñez og hans band på årets Skagen Festival.\nDet er med stor glæde og stolthed, at Skagen Festival i år kan præsentere en ny og unik spansk-dansk konstellation.\nDer er nemlig musikalsk stævnemøde i sommernatten mellem de to verdensstjerner Carlos Núñez og Michala Petri.\nDen galiziske sækkepibespiller og danske fløjtenist spiller sammen i nogle af numrene, når Núñez og hans orkester giver koncert.\nTroldmand på gaita\nCarlos Núñez regnes for en af verdens bedste og mest karismatiske musikere på sækkepibe – eller gaita, som instrumentet hedder i hans hjemstavn.\nDet levede han mere end op til ved en forrygende koncert på sidste års Skagen Festival.\nHer var han og hans band ved at vælte salen – inklusiv gæstemusikere.\nDen galiziske troldmand lokkede nemlig sækkepibespillere fra to af festivalens andre bands med på scenen.\nMåske går det lige sådan i år. I hvert fald kommer det givetvis til at slå gnister, når den 41-årige Carlos Núñez får selskab af Michala Petri, der begyndte at spille blokfløjte som 3-årig og debuterede som 11-årig.\nSiden har hun erobret hele verden med sit fabelagtige fløjtespil, der er lige så virtuost, følsomt, energisk, gribende og entusiastisk som Núñez’ sækkepibespil.\nHan begyndte på sit instrument som otte-årig, hvorefter han studerede barokmusik på konservatoriet i Madrid.\nSom 12-årig hørte Carlos Núñez imidlertid de irske verdenstjerner The Chieftains ved en festival i Bretagne, hvor han selv var solist.\nDet fik altafgørende betydning for Núñez, der siden har spillet ”keltisk musik som folk i Irland, Skotland og Bretagne”, men tilføjet ”spansk passion og temperament”, som han selv udtrykker det.\nSamtidig med, at han har søgt tilbage til den galiziske folkemusiks rødder og sjæl, har han formået at forny og integrere den med andre genrer fra flamenco til østeuropæisk sigøjnermusik og marokkanske melodier.\nI øvrigt har Carlos Núñez for længst opnået selv at optræde og indspille plader med The Chieftains – og at stå på de største scener med en meget lang række af andre verdensberømte musikere inden for forskellige genrer.\nDet samme gælder Michala Petri, der har vundet et hav af priser og to gange har været nomineret til en amerikansk grammy.\nSå det er med høje forventninger, Skagen Festival byder de to verdensstjerner velkommen i Badmintonhallen fredag den 7. juli 2012.\nEmail en kopi af 'Verdensstjerner mødes til Festivalen' til en bekendt


Tech-klummen: Din iPhone får snart 7 nye funktioner | illvid.dk\n7 nyheder er på vej til din iPhone\nDin iPhone får snart helt nye muligheder. Her er de 7 største nyheder.\nHvis du har du en iPhone, kan du snart se frem til at få endnu flere nyttige ting at bruge den til.\nApple har netop løftet sløret for den næste opdatering af iPhones styresystem, iOS 15, som du kan installere til efteråret.\nJeg har udvalgt syv af de mest interessante nye features og funktioner.\n1. Din telefon kan åbne din hoveddør\nEr du også træt af at holde styr på nøgler til hoveddøren, arbejde, sommerhus og bilen? Så er der måske håb forude.\nDin iPhone vil nemlig kunne fungere som en digital nøgle i iOS 15.\nHelt lavpraktisk tilføjer du digitale nøgler i Wallet-appen, og telefonen vil herefter kunne erstatte de nøglebrikker, der i særdeleshed er populære på mange arbejdspladser.\nFunktionen bliver understøttet af en række af de største udbydere af digitale låse, og vil også kunne bruges på udvalgte hoteller.\nDet er er en klar vinder og en feature, jeg selv håber at få mulighed for at benytte.\n2. Bedre videosamtaler: Se serier eller lyt til musik sammen\nBrugen af videosamtaler er vokset voldsomt under Corona-pandemien. Derfor er det ikke så overraskende, at FaceTime nu får en række nye features.\nFørst og fremmest vil du fremover kunne kommunikere med både Android og Windows-brugere.\nDerudover introducerer Apple en række nye features under navnet SharePlay. Blandt andet bliver det muligt at lytte til musik eller se serier synkront med andre, mens man hænger ud på FaceTime.\n3. Fokus på fokus\nMange af os bliver konstant distraheret af vores telefon og dens mange notifikationer. Derfor lancerer Apple en ny funktion, de kalder Fokus.\nTanken er, at du på bestemte tidspunkter af dagen, eller i bestemte situationer, kan begrænse, hvilke personer og apps, du vil modtage beskeder fra, så du ikke bliver forstyrret i dit arbejde eller samvær med andre.\nDu kan fx oprette et fokus til arbejde, et andet til familietid, og et tredje til weekend eller fordybelse. Det vælger du helt selv.\nFokus er en af de funktioner, jeg synes ser mest interessant ud, fordi den søger at løse et problem, som mange af os er udfordret af. Nicolai Franck\nDu kan kan også indstille hvert fokus til kun at vise bestemte apps på din hjemmeskærm, så du fx ikke ser dine arbejds-apps, når du har weekend.\nFokus er en af de funktioner, jeg synes ser mest interessant ud, fordi den søger at løse et problem, som mange af os er udfordret af.\n4. Bedre familiesupport\nApple introducerede også en del tiltag, som skal gøre det lettere at hjælpe familie og nære venner med deres digitale udfordringer.\nVia FaceTime kan man fremover dele sin iPhone-skærm, så det bliver langt lettere at guide andre, hvis de har svært ved at bruge deres telefon.\nI iOS 15 bliver det også muligt at dele udvalgte sundhedsdata med andre.\nEksempelvis kan ældre familiemedlemmer lade deres børn følge med i ændringer af puls eller bevægelse, så de kan tage affære, hvis der pludselig er nogle tal, der ændrer sig. Denne funktion er dog i høj grad integreret med Apple Watch.\nPå den mere alvorlige side kan man nu vælge såkaldte legacy contacts, som er kontaktpersoner, der må få adgang til dine data, når du er død.\n5. Mere privatliv i indbakken\nPrivatlivet bliver et større og større fokusområde for Apple.\nBlandt andet får Mail en ny feature, de kalder ‘Mail privacy protection’.\nFunktionen sætter en stopper for, at nyhedsbreve og andre mails fra firmaer kan tracke dine informationer.\nDet gælder blandt andet indsamling af din IP-adresse, lokation, tidspunkt du har åbnet en e-mail, eller hvor ofte du åbner det pågældende firmas mails.\nSamtidig introduceres en ny ‘App privacy report’, hvor du i detaljer kan se, hvilke apps der bruger dit kamera og mikrofon. Her vil du også kunne se alle de domæner og webadresser, som en app sender data videre til.\n6. Siri kan snart styre andre firmaers smart-hjem produkter\nDen digitale assistent, Siri, vil fremover i langt højere grad benytte sig af talegenkendelse direkte på dit device.\nDu kan altså styre musik, oprette påmindelser eller starte en tidtagning, uden at din forespørgsel skal sendes forbi Apples servere. Det er ikke bare bedre i privatlivsøjemed, men skulle også gerne sætte Siris responstid markant i vejret.\nSiri vil fremover også kunne bruges til at stemmestyre andre producenters smart-hjem produkter, såsom alarmer, termostater eller højttalere.\nDet kræver vel at mærke, at produktet har en indbygget mikrofon og understøtter Siri.\n7. Safari vender op og ned på søgefeltet\nDen sidste nyhed, jeg har valgt at tage med, er en opdatering af Safari-browseren.\nDen måske største ændring er, at adresse- og søgefeltet bliver rykket til bunden af iPhone-skærmen, hvilket gør det markant nemmere at betjene telefonen med en hånd.\nDesuden kommer iPhone til at kunne bruge de samme Safari-udvidelser, som findes til Mac.\nDet betyder, at du kan installere ekstra funktionalitet som kodehuskere, ad-blockere, web-klippere og andre udvidelser på telefonen, som du måske allerede gør i din computers browser.\nPå overfladen kan det godt være, at opdateringerne ikke syner af meget. Men fælles for dem alle er, at de har fokus på at løse reelle hverdags-udfordringer for helt almindelige brugere Nicolai Franck\nEn opdatering med fokus på den almindelige brugers udfordringer\nPå overfladen kan det godt være, at opdateringerne ikke syner af meget.\nMen fælles for dem alle er, at de har fokus på at løse reelle hverdags-udfordringer for helt almindelige brugere:\nBedre mulighed for at hjælpe familiemedlemmer\nBedre beskyttelse af private data\nMere brugbare sundheds-features\nHjælp til at være mere tilstede og fokusere på det man laver.\nOm de nye tiltag så rent faktisk kommer til at gøre en forskel i daglig brug… ja, det går der altså nogle måneder før, vi finder ud af.\nKan din telefon køre iOS 15?\nAlle iPhones, der kan køre det nuværende styresystem iOS14, vil også kunne køre iOS 15. Opdateringen kommer formentlig til september samtidig med lanceringen af den næste iPhone.\nNy iPhone på vej: Det skal du vide\n5 fantastiske iPhone-tricks, du ikke kan leve uden


august | 2016 | Jennie Tronier | Page 2\nAnbefaling: Norditaliens bedste crepes\n7. august 2016 24. september 2016 Jennie\nEn morgen Hr. Jørgensen stod i kø ved bageren i Massa faldt han i snak med en anden dansk far. Han fortalte, at vi faktisk boede overfor Norditaliens bedste crepes, og hvis man kom forbi efter kl. 21 ville man opdage den længste kø af folk som ville købe en crepes. De skulle nemlig være fantastiske.\nDerfor besluttede vi samme aften at prøve det af og ganske rigtigt, køen foran den lille biks var temmelig lang. Om dagen så det ikke ud af noget, men hver aften kl. 21 (altså ca. tider, det er jo Italien) stimlede folk sammen om Creperia Da Paolo for at sikre sig en lille snack.\nVi stod i kø i lidt over en time og bestilte både pandekager med nutella og pandekager uden noget, og de smagte fantastisk. Man kunne også købe pandekagerne med skinke og ost, med salat, med frugt, med bailey, ja fantasien satte ingen grænser, men vi smagte (desværre) kun de helt almindelige. Vi hørte dog mange begejstrede købere.\nVed siden af pandekagebiksen ligger der også en isbutik, så dem der ikke har lyst til pandekager kan i stedet gå ind og købe sig en is. De var også gode.\nDet må derfor være en god grund til evt. at vende tilbage til området til næste sommerferie: Gode pandekager kan man nemlig sagtens køre langt efter 🙂\nBoganmeldelse: “True Blood” af Charlaine Harris\n6. august 2016 1. april 2018 Jennie\nFor nogle år siden fik jeg, af en tidligere kollega, anbefalet serien “True Blood”, som handler om pigen Sookie Stackhouse der forelsker sig i en vampyr. Her på min ferie havde jeg derfor lånt de fire første bøger i serien på biblioteket og taget med syd på.\nI “Død indtil solnedgang” (nr. 1 i serien) møder man den 25-årige pige Sookie, som bor i den lille by Bon Temps og arbejder på baren Merlotts som servitrice. Sookie er ikke en helt almindelig pige, da hun kan høre folks tanker, og dette har altid stemplet hende som unormal og sær – indtil den dag, hvor vampyren Bill Compton besøger hendes arbejdsplads. Vampyrer er blevet en almindelig del af samfundet, da der er opfundet syntetisk blod, som de kan leve af, men de er aldrig rigtig blevet accepteret i samfundet alligevel. Sookie bliver dog straks betaget af Bill, da hun ikke kan høre hans tanker og hun derved får lidt fred i hovedet sammen med ham.\nProblemerne omkring dette nye forhold må dog hurtigt stå sin første prøve, da der er en morder løs i byen, og Bill automatisk bliver mistænkt i sagen.\nBogen “Levende død i Dallas” (nr. 2 i serien) starter med at Sookies kollega Lafayette bliver fundet myrdet i politimanden Andy Bellefleurs bil. Sookie beslutter sig derfor for at finde ud af hvem morderen er, om det evt. har noget at gøre med de mærkelige fester, som Lafayette plejede at gå til. Samtidig bliver Sookie sendt til Dallas af Bills vampyrchef Eric. Hun skal hjælpe vampyrerne i Dallas med at finde deres bror Farrell som er forsvundet. Ved hjælp af hendes tankeevner finder hun hurtigt ud af, at det ikke bare er Farrell, som er i vanskeligheder, men også hende selv.\nSookie er stadig kærester med Bill, men både hendes chef Sam og vampyren Eric er forelsket i hende, så man sidder tilbage med spørgsmålet om, hvem hun egentlig ender op med.\nBogen “Klub død” (nr. 3 i serien) starter med at Bill bliver nødt til at tage på en mærkværdig forretningsrejse. Han er blevet meget stille, deler ikke noget med Sookie længere og bruger al sin tid foran computeren. Da Sookie efterfølgende bliver reddet fra et kidnapningsforsøg af vampyren Bubba, finder Sookie ud af, at Bill er blevet kidnappet og har været hende utro med en anden vampyr. Spørgsmålet er dog bare om Sookie skal kæmpe for Bill, nu hvor han åbenbart er forelsket i en anden. Alligevel tager hun til Jackson sammen med varulven Alcide for at opklare mysteriet om Bill´s forsvinden og snart opstår der nye romantiske bånd mellem Sookie og Alcide. Hvis Bill nu virkelig har været hende utro, behøver hun så være ham tro, eller skal hun helt glemme Bill og i stedet satse på Alcide? Sookies kærlighedsliv er nu endnu mere indviklet end tidligere.\nBogen “Død for verden” (nr. 4 i serien) starter nytårsaften, hvor Sookie er på vej hjem fra sit arbejde på baren Merlotts. Hun er ikke længere kæreste med Bill, men har et stille og roligt liv alene. Pludselig ser hun i mørket en nøgen forskræmt mand løbe ud foran sin bil, og da Sookie opdager at det er vampyren Eric, som har mistet sin hukommelse og sit gamle jeg, tager hun ham med hjem. Næsten samtidig finder Sookie også ud af, at hendes bror Jason er forsvundet, så nu har hun to sager hun skal prøve at opklare, hvem har taget Jason samt hvem og hvorfor er Eric blevet udsat for hukommelsestag? Med Bill ude af billedet kan Sookie så forelske sig i Eric, når hans gamle dominerende jeg ikke eksisterer mere?\nJeg synes helt klart, at alle fire bøger er velskrevet, spændende, fyldt med indviklet kærlighed og humoristiske på den gode måde, og jeg ville helt sikkert være fuldstændig 100% solgt som teenager, for bøgerne er virkelig i orden. Glæder mig til at læse resten af bøgerne, omend det bliver med lidt pauser fra den i ny og næ.\nForfatteren hedder Charlaine Harris, som er fra sydstaterne i USA\nBogen “Død indtil solnedgang” er på 347 sider\nBogen “Levende død i Dallas” er på 387 sider\nBogen “Klub død” er på 282 sider\nBogen “Død for verden” er på 319 sider\nGenren er fantasy\nBøgerne er udgivet i hhv. 2001, 2002, 2003 og 2004\nDer er p.t. 13 bøger i serien\n5. august 2016 3. marts 2017 Jennie\nDen italienske Riviera strækker sig fra byen Ventimiglia i vest (på grænsen til Frankrig), hele vejen op forbi Genova og ned ad kysten igen på den anden side af Middelhavet.\nOmrådet er især blevet populært pga. de fantastiske strande, det milde klima, den gode mad og stemning, de små hyggelige fiskerbyer samt den blomstrende flora.\nAlassio: En charmerende by med en skøn gågade og én af de bedste strand på Rivieraen\nAndora: En lille landsby med en middelalderlig bykerne og en gammel middelalderborg\nCinque Terre: Nationalparken som består af fem maleriske byer; Monterosso, Vernazza, Manarola, Corniglia og Riomaggiore.\nDiano Marina: En kendt ferieby lige ud til havet\nGenova: Liguens hovedstad, en stor havneby med Europas største middelalderkvarter med gamle, snævre gader\nImperia: Grundlagt af Mussolini i 1923, hvor han slog to byer, Porto Maurizio og Oneglia, sammen.\nPortofino: En charmerende by med pastelfarvede huse og en skøn naturhavn\nPortovenere: En charmerende havneby på en klippehalvø\nRapallo: En ældre by med en smuk strandpromenade og en historisk bykerne med en lille borg\nSan Remo: Blomsterbyen, som også er kendt by for sine kulturelle arrangementer\nSestri Levante: En smuk gammel idyllisk by, som ligger på en klippehalvø der danner to bugter\nVentimiglia: Kendt for sine hyggelige markeder\nAf alle ovenstående byer/områder har vi (desværre) kun oplevet nationalparken Cinque Terre. Den ene dag i vores sommerferie kørte vi nemlig fra campingpladsen til nationalparken Cinque Terre i Ligurien, en strækning på 60 km, som tog ca. 1,5 time, og hold da op et fantastisk smukt område med bjergtagende udsigter.\n**Udsigt over byen La Spezia før man når ud til kystvejen**\n**Kystvejen er så fantastisk smuk, vi stopper bl.a. på en hyggelig lille vejsidebar med den mest fantastiske udsigt**\nCinque Terre er en ca. 12 km lang kyststrækning hvor der ligger 5 maleriske byer. Det er kun få årtier siden, at byerne blev forbundet med vejnettet, og området blev i 1997 optaget på UNESCOs verdensarvsliste. I dag kan man komme dertil med bil, med tog, med båd og på gåben.\nVi endte i byen Corniglia, som ligger højt og smukt, som den midterste af de fem fiskerlejer.\nOmrådet er klart anbefalelsesværdigt! Og da vi mangler at opleve en del af de charmerende byer, bliver vi helt klart nødt til at komme retur en dag.\nTredje stop på vores sommertur: Taimi camping i Massa, Italien\n4. august 2016 3. oktober 2016 Jennie\nVi vidste jo ikke helt hvor vi skulle hen i Italien, men vi ville rigtig gerne opleve den italienske riviera igen, så der satte vi kursen mod. Efter ca. 550 km endte vi i byen Massa, som ligger mellem Lido di Camaiore, hvor vi var for nogle år siden, og området Cinque Terre, som vi gerne ville opleve.\nVi havde på vejen forhåndsbooket en anden campingplads i byen Massa, men da vi kom frem levede den slet ikke op til vores forventninger. Der var ingen pool og stemningen virkede lidt sigøjneragtig med presseningshuse, en masse larm og nogle meget små pladser, så i stedet fandt vi Taimi camping, som var helt nybygget og mere os.\nPladsen er en 4 stjernet lille campingplads med en meget fin toilet- og køkkenbygning, en lækker swimmingpool, venligt og servicemindet personale og en god bar/restaurant. Pladsen ligger tæt på stranden, som dog på denne strækning ikke er særlig god pga. sten og alger. Vi gav i alt 2310 d.kr. for 5 nætter, hvilket vil sige ca. 460 d.kr./nat, så det var bestemt til at overskue.\n**Eftermiddagssnack for børn og voksne**\n**Vi spiste et par gange på pladsens restaurant, og det var virkelig godt**\nSelve byen Massa er desværre ikke noget at skrive om. Det er et område hvor italienerne selv holder ferie, men der mangler stemning, hvis man spørger mig. Der er kun et fåtal af butikker i byen, isbutikker så vi kun to af, der er ingen hyggelig strandpromenade, og hyggelige restauranter skal man lede længe efter. Man kan dog køre både op og ned ad kysten for at finde den stemning, som vi manglede.\nVi blev i byen i 5 dage og kørte der fra rundt til de ting vi gerne ville opleve.\nVores årlige sommer/shoppingtur i Hovedstaden + Illum Rooftop\n4. august 2016 9. februar 2018 Jennie\nI dag har jeg været i København med ungerne. Det er en af de traditioner i familien, som ungerne efterspørger mest, og det er faktisk også ret hyggeligt. Bare mig og dem, Hr. Jørgensen gider nemlig ikke sådan noget.\nVi plejer at tage hjemmefra ved 9-tiden (i år tog vi bilen pga. sporarbejde, men ellers plejer vi at tage toget derind), og dagen går så kun ud på at hygge og shoppe på/nær Strøget. Vi plejer at give ungerne et beløb hver til at shoppe for og resten har de selv sparet sammen i månederne op til.\nMaden i løbet af dagen er jo også vigtig. Det indebærer enten et smut forbi Lagkagehuset, Shawarma Grill House, en isbutik, Starbucks, en af pandekageboderne eller et andet hyggeligt sted. Ofte ender det med et smut forbi flere af stederne. I år faldt valget på Illum Rooftop og det var bestemt ikke en dårlig beslutning.\nButikkerne der bliver besøgt er mange. Vanessa går mest efter BR og Zara, Savannah går efter alle tøjbutikker, hvor hun kan passe deres tøj (hun er begyndt at kunne passe str. XS/S, så det er MANGE butikker), og Max går mest efter tøj-/skobutikker som ikke findes i vores nærmiljø, fx Zara, Illum og Abercrombie & Fitch.\nDertil var der også Pokemon Go-jagten at tage sig af i år, så der har været rigeligt at se til 🙂\nFilmen “The Age of Adeline”\n3. august 2016 1. april 2018 Jennie\nPå vores campingtur igennem Europa havde vi hjemmefra downloadet nogle film fra ViaPlay, så vi hver aften kunne se en ny film. Vi havde både valgt film som interesserede Hr. Jørgensen, film for ungerne og film for mig, så der var lidt forskelligt at vælge imellem. Én af de film vi så var “The Age of Adeline”.\nFilmen handler om Adaline Bowman (spilles af Blake Lively) som efter en bilulykke på mirakeløs vis har været 29 år i næsten 8 årtier. Hendes mand døde kort før ulykken, så den eneste der er vidende om miraklet er Adalines (nu meget voksne) datter. I alle de år lever Adaline på flugt med falsk identitet. Hver gang nogen nærmer sig hende privat, flygter hun igen og får ny identitet, så hemmeligheden forbliver sikker.\nEn nytårsaften møder hun den karismatiske Ellis Jones (spilles af Michiel Huisman), som forelsker sig i hende og som hun også har svært ved at slippe igen. Skal det være starten på et nyt liv for Adaline?\nBåde Savannah og jeg er lidt tossede med Blake Lively. Vi synes, at hun er betagende, smuk, har god stil, fornuftig at høre på og er en god skuespiller (vi har selvfølgelig også siddet sammen og set Gossip Girl 😉 ), så det gør jo ikke denne film mindre interessant for os. Men faktisk synes jeg, at filmen er god på den søde og romantiske måde, men derudover ikke mere end det.\n1. august 2016 21. september 2016 Jennie\nI dag er det første dag af det sidste halve år af 2016. Før vi får set os om, står den igen på julegaveindkøb, vinterjakker og hoppen ind i endnu et år.\nVi har her til aften været til housewarming hos vores venner i deres nye hus og nydt den dejlige have, spist pølser og brød, samt snakket om alle de renovationsdrømme de har planer om at udføre i de næste uger. Det bliver så godt for dem.\nMen hvad har vi egentlig brugt juli måned på og kan nu se tilbage på med glæde?\nUngerne har været på en skøn ferie i sommerhus med morfar, Hr. Jørgensen og jeg har haft nogle gode dage i tosomhedens tegn, vi har holdt surprise for en glad svigerfar, vi har fejret store-prinsessens fødselsdag både med god morgenmad og stor havefest (som selvfølgelig foregik indenfor pga. det “gode” sommervejr), og vi har været på en skøn tur med campingvognen ned igennem Europa.\n**Strandtur ved morfars sommerhus**\n**Ungerne siger farvel til Masava før deres årlige sommerferie i morfars sommerhus**\n**Hjembragt hygge, mens ungerne forkæles hos morfar**\n**Sjov og ballade på terrassen til Savannahs fødselsdagsfest**\n**Vores sommertur gennem Europa**


Generelle opsætningstrin og skatterapporter · Shopify Hjælp\nDenne side blev udskrevet kl. May 26, 2022. Besøg https://help.shopify.com/da/manual/taxes/general-steps for at se den aktuelle version.\nDer findes ikke en formel liste med trin til opsætning af dine skatter, men du kan bruge følgende fremgangsmåde som retningslinje.\nDer findes flere rapporter, du kan bruge som en hjælp, når du skal indberette og betale dine skatter, eller som du kan videresende til din skatterevisor.\nGenerelle trin til at opsætte skatter\nFølg linkene for at få at få mere at vide:\nHvis du driver en webshop, skal du opsætte de lande, du skal levere til.\nHvis du bruger Shopify POS til at sælge fysisk, skal du opsætte skatteprocenter baseret på dine detaillokationer. Standardskatteprocenter for POS er baseret på den geografiske lokation, hvor det fysiske salg foregår.\nOpsæt skatteprocenterne i de lande og områder, som du skal sælge og levere din produkter til:\nHvis du befinder dig i USA, Canada, EU, Storbritannien, Norge, Schweiz, Australien eller New Zealand, som alle bruger registreringsbaserede skatter, skal du angive dine skatteregistreringer for at kunne opkræve skat.\nHvis du befinder dig i et område, der bruger lokationsbaserede skatter, skal du bruge standardværdierne eller angive satserne for lande og disses områder. Du skal også angive, om du opkræver skatter på levering.\nHvis du sælger digitale produkter, skal du opsætte de skatter og afgifter, der gælder for de pågældende varer.\nTilsidesæt skatteprocenter eller undlad skatter for produkter, hvor det er relevant. Eventuelle tilsidesættelser, du angiver, gælder for onlinesalg og Shopify POS-salg.\nValgfrit: Inkluder skatter i alle dine produktpriser. Der lægges ikke yderligere gebyrer for moms og skatter på kundens varer ved betalingen, hvis denne mulighed er aktiveret. Der foretages i stedet en beregning af, hvor meget af produktets pris der er moms og skatter.\nNår du opsætter skatter, kan du få adgang til dine indstillinger på siden Skatter og told i din Shopify-administrator.\nFinansrapporten for skatter kan give et overblik over de omsætningsskatter, der blev anvendt for dit salg.\nFinansrapporten for salg kan hjælpe dig med at indrapportere omsætningsskat. Du kan eksportere denne rapport som en CSV-fil, der indeholder ordrebeløb, skatter, POS, fakturering og leveringssteder. For at få så meget ud af rapporten som muligt skal du sørge for at vælge den korrekte periode (f.eks. kalenderåret) og vælge Fuld rapport, når du eksporterer rapporten. Rapporten hjælper dig med at finde de oplysninger, du eller din revisor skal bruge til indberetning af omsætningsskat.\nSe Finansrapport for skatter og Finansrapport for salg for at få mere at vide om disse rapporter.\nSe Indberetning af skat, hvis du har brug for oplysninger om 1099-K-formularen og bruger Shopify Payments.


Over For Rødt Af Torben Poulsen → Køb bogen billigt her\nGyngen - Bog\nSolsortesletten - Bog\nBlafferen - Bog\nOver For Rødt - Torben Poulsen - Bog\nOmslagsillustrator: Torben Poulsen\nFakta om Over For Rødt\nHævn, Had, Retsfølelse, Sorg, Spænding, Samfund, Over For Rødt, Bøger, Bog\nSikkerhed i e-handel anser vi som helt essentiel, og den er selvfølgelig altid i fokus hos Gucca. NETS er den primære garanti for sikker betaling på Internettet, og vores betalingsløsning er selvfølgelig NETS godkendt. Så når du køber og foretager betaling via nettet hos os, er det sikkert.\nVi har altid 30 dages fuld returret, og det er uanset hvilken vare, du har købt hos Gucca.dk. Kort sagt vil det sige, at måtte du fortryde dit køb, kan du returnere din vare til os med god samvittighed, og herefter sørger vi for, at dine penge bliver refunderet. Før du returnerer varen til os, er det altid en en god ide, hvis du kontakter os forinden.\nVi ønsker ikke at lade dig vente i alt for lang tid på dit produkt, og vi har derfor fokus på at sikre levering på kortest mulig tid. Det medfører, at hvis varen er på lager, så modtager du den indenfor 1-2 hverdage. Den nøjagtige lagerstatus er altid synlig ud for hver enkelt vare. Har du spørgsmål til lagerstatus eller leveringstiden, er du altid velkommen til at kontakte os.\nDu kan vælge imellem mange former for betaling, når du handler hos os. Her skal du naturligvis benytte den betalingsform, der passer lige til dig. Uanset hvilken betalingsmulighed, du benytter - kan du altid føle dig sikker og tryg. Se hvilke betalingsmuligheder du har hvis du klikker på førnævnte link. Bemærk at pengene først hæves fra din bankkonto, den samme dag vi sender produktet til dig - såfremt du anvender kreditkort.\nOpstår der problemer i forbindelse med dit besøg på Gucca.dk, eller har du spørgsmål, er du velkommen til at tage kontakt til os. Kundeservice er åben for henvendelser mellem kl. 10-15 alle hverdage, og vi tilstræber altid, ikke bare at yde dig den hjælp du efterspørger, men også at det er i godt humør og med et smil på læben.\nHandler du hos os, har du altid mulighed for at følge forsendelsen, fra den sendes fra vores lager, og til den er dig i hænde. Når du har gennemført købet, kan du tilgå din egen personlige ordreside. På din personlige ordreside kan du følge med i, hvornår vi sender din vare. Vi sender en mail til dig, lige så snart vi har afsendt din ordre.\nPsykologisk spændingsroman om sagsbehandleren Gry, der mister sin datter i et biluheld, da en ung arabisk mand kører over for rødt. Han slipper med en mild straf, og Gry beslutter sig for at tage hævn, [...] men tingene kommer hurtigt ud af hendes kontrol\nDin anmeldelse af Over For Rødt\nVores brugere har bedømt Over For Rødt Bog til 5 ud af 5 stjerner - baseret på 2 bedømmelse og 1 anmeldelser\n"Over for rødt" kan varmt anbefales.\nDet er en velskrevet bog om et meget vanskeligt emne: det at miste et barn og det uundgåelige had til den person, som var skyld i barnets død.\nPersonerne i borgen er godt og troværdigt beskrevet - særligt hovedpersonen Gry, hvis liv er i ruiner efter datterens død, og som umiddelbart kun tænker på at hævne sig.\nDet er en godt tænkt bog, der giver stof til eftertanke.\nproduct_stock_yes product_offer_no product_preorder_no\tproduct_buyable_yes product_group_bog path_bog_forside path_bog_bøger path_bog_skønlitteratur path_bog_overforrødt


Forældrene i børnehuset Elverhøj i Ågerup er rystede over, at Roskilde Kommune hen over hovedet på dem har truffet en beslutning om, at deres børn skal køres i bus til den lukkede fritidsklub Engen i Jyllinge. Det er børnehavebørn, som skal af sted for at skabe plads til flere vuggestuebørn. Foto: Jens Wollesen\nDer ligger en politiske aftale i budget 2021 om at køre de ældste børnehavebørn fra Elverhøj til Jyllinge. I Ågerup er der nemlig hårdt brug for flere pladser til en voksende gruppe vuggestuebørn. Kommunens seneste kapacitetsanalyse fra i sommer sagde, at der i løbet af to år vil være brug for 10 ekstra vuggestuepladser og 17 ekstra børnehavepladser, men det vil også betyde, at der i Ågerup vil mangle 33 institutionspladser. Det tal vil ifølge analysen vokse til 47 i 2024. Foto: Jens Wollesen\n- Vi mangler nogle politikere, som tør tage ansvar for beslutningen og diskutere andre løsninger med os, siger Maria Gammelgaard Poulsen.\n- Der er en stribe andre muligheder, som vi endnu ikke har fået kommunen i tale om. Hvilke alternativer er undersøgt, spørger Joy Christenen.\n- Vi har jo set, at borgmesteren ikke mener, at det er en sag for ham, hvilket kan undre, han er vel chef for butikken. Men vi tror på, at der kan laves en bedre løsning for vores børn og for byen på længere sigt, siger Pernille Larsen.


Scores 2020 - Page 16 - Generel debat - Vild med Golf\nJeg er heller ikke ude i at det skal være nemt, men vores bane lider under dårlig banepleje i roughen, så allerede der har man første og meget store udfordring. Finder du din bold, er den nærmest umulig at slå medmindre man spiller direkte sidevejs eller benytter sig af 5e reglen.\nAt man så tilmed lader græsset gro i knæhøjde i spilretningen efter bunkeren, gør det ikke nemmere, da der er 130stk.\nJa og så lige det med at jeg synes han stiller dem ufattelig tæt op ad en bunker, så man har nul og nix green at arbejde med, synes jeg gør sværhedsgraden på banen langt sværere end den burde.\nMin undren er at når rough og bunkerklipning er som den er, hvorfor hulen skal det så gøres ligeså svært omkring green, for det er jo ikke frimærker vi slår ind til, langt fra endda.\nOg da jeg skrev det til klubben blev jeg hurtigt fjernet fra julekort listen, fordi han åbenbart ikke kunne håndtere min kritik. Da han mente det ville være spild af hans og min tid, at forsøge at forklare, hvad årsagerne var.\nDen device kendte jeg ikke, men vil da lige tjekke om den "holder i byretten" hos os\nJeg forsøger helt sikkert også at spille efter samme princip som du og det er da også blevet noget bedre, men stadig er der ufattelig mange bunkere omkring greens og det er kun dem, der står greenside, der ikke har rough foran ellers har alle næsten.\nJeg forstår ikke tanken bag banesetuppet, men fik vide at roughen ikke blev klippet af 2 grunde - Vådt vejr = godkendt og ET forlangte det, da der skulle spilles Challenger = også godkendt, men hvorfor blev det ikke klippet ned efterfølgende og først i Juni blev det klippet igen - Har dog ikke været ude i 2 uger, pga en skade/dårlig ryg, så ved ikke hvordan standen er nu, men vil ikke blive overrasket, hvis der ikke er sket nogen forandring.\nSådan lidt af nysgerrighed - Hvad er din hjemmebane ?\nDe der bunkers med tilhørende rough lyder meget som Himmerland, et setup jeg heller ikke ligefrem er vild med\nDet setup er jeg ikke helt med på. Højt græs omkring en green bunker?\nDer er vel ikke 130 fairway bunkers på en bane? Isåfald kan jeg godt forstå at man lader det gro da der må være meget vedligehold.\nSilkeborg Ry, nærmere mere præcist Kildebjerg Ry banen.\nIkke dem lige foran, men så alligevel, for der er nogen som snerter tæt op ad.\nDer er faktisk +130 bunkere på banen. Og langt størstedelen har knæhøjt græs lige efter og man kunne godt køre trimmeren henover, uden at dratte i bunkerne.\n19 runders er sæson eclectic ?\nLyder da til i har noget mere sjov på banen end vi har herovre\nVi spiller 19 runder (i år vist skåret ned til 18 pga Corona). Der uddeles GP-point for hver runde, samt bonuspoint for ramte greens på alle par 3 huller og Fairwayhit på et udvalgt hul, samt længste drive og tættest på pinden. Vi smider lidt i puljen som vi spiller om, og så er der et par sponsorer der smider til præmier (vin). Vi bruger de fritsspilsbaner vi har, så vi også får spillet dem. I år har vi også droppet en shortgame runde, og shortgame battles (1-1) i forbindelse med hver runde.\nTurneringen blev oprindeligt lavet for at hjælpe man af klubbens gode spillere til at kunne spille nogle flere tællende runder. Vi spænder fra omkring hcp 20 til hcp +1, med et gennemsnit noget under 10.\nEdited July 12 by Pastorius\nSavner godt nok den slags heroppe\nDet er vel bare at finde nogen også gå igang. Sender dig gerne propositioner etc. hvis du mangler inspiration. Tror vi startede med 12 mand. Det kræver en tovholder der gider at sørge for der bliver bestilt noget. Vi har delt det lidt op, så En står for matchplan, en for at booke tider, så snart de åbner i golfbox, en for at printe scorekort inden runden etc. Jeg står for at sørge for at pointene bliver talt sammen og leaderboard bliver opdateret.\nTror desværre mere det kræver en 12-16 mand der gider samtidig , og det hænger ikke ligefrem på træerne på de her kanter\n7 minutter siden, skrev nAlen:\nMan kan starte i det små. Hvis det gav mening rent praktisk, så kunne vi nok nemt udvide til det dobbelte antal, men vi har valgt at 6 bolde er rigeligt, når vi opfordrer til at så mange som muligt venter til alle er kommet ind, og deltager i præmieoverrækkelsen efterfølgende. Vi slutter forøvrigt af med en weekendtur i Sverige.\nDet er jo ikke alle der er elitespillere - men de fleste af os kommer jævnligt på rangen, og træner lidt, og kommer i hvert fald i god tid til runden, så vi kan få varmet ordentligt op.\nDagens runde i herreklubben endte med 36 point, men forni og bagni var meget forskellige...\nPå forni spillede jeg meget stabilt uden det var prangende, men jeg var dårlig på 2 huller som begge endte med streger og så havde jeg 14 point ud.\nEfter en 3 put boogie på 10 hul så begyndte jeg at spille bedre og hole nogle puts så det blev til 22 point.\nAfslutningen af runden kan være lidt en akilleshæl for mig da 16. og 17. er bagnis huller uden streger og 18. hul er et drilsk par 5 hul, men i dag sluttede jeg par, par, birdie, par så det kunne næsten ikke være bedre....\nMine to obligatoriske hjerneblødninger slap jeg ikke for, men første nedskrivning siden 8.juni 2019 (nitten!) kom i dag. Jeg slog nogle rigtige gode slag mod pinden, og havde vel 8-9 puts mere for enten birdie eller for at redde par, som ikke gik i - indenfor 3-4 meter.\nBurde vel slet ikke skrive i denne tråd, men snarre en sygdoms tråd.\nLang historie kort, fik fjernet nogle sting i dag, og så det som mit snit til lige at prøve golfsvinget af efter ca et halvt års ufrivillig pause\nDøjer stadig helt vildt med en dum akillessene.... Men men, 9 huller blev det til. Score... tja, ca. 1 point i snit pr hul. Men fik kæmpet mig rundt, og det var mega rart at få spillet igen. Og hvis der er nogen der gætter hvor jeg har mega ondt nu... ja, du har ret!\nSjovt nok slog jeg min driver vildt godt.... resten skriver vi ikke om\nFor anden runde i træk kom jeg hjem med 36 point efter en runde hvor spillet var til mere.\nHvor jeg i onsdags brændte bagni af med 3 over par, så var det i dag mere stabilt. 19 ud og 17 hjem og en runde helt uden streger.\nSpillet fra tee var godt i dag. Kun et rigtig skævt slag på heje runden. Jeg var ikke helt så skarp mellem tee og green så det blev ikke til mange girs. Til gengæld var jeg mere skarp i det korte spil end jeg plejer så jeg gav mig selv mange gode chancer for gode hulscores.\nPutteren var dog stenkold. 36 puts heraf 3 x 3 put var minimum en håndfuld for mange med de muligheder jeg gav mig selv.\nSå endnu en runde hvor der lige mangler det sidste...\nEfter at have spillet 4-5 runder med pap arm og dertilhørende sløje resultater (24-30 point) er jeg nu begyndt at spille EDS igen.\nDe første par runder gav 25 og 28 point, men i dag var det bedre.\nJeg kan fortsat ikke svinge igennem, og der er en vis grad af nervøsitet for at tage for meget turf med. Derfor er driver og jernslag ikke for gode. Jeg er dog ved at få styr på mine chips, og er ved at blive bedre (og mere sikker) med min 60 graders igen.\nJeg lagde fint ud med en par og en birdie. Desværre en bogey på hul 3 grundet et slicet slag med driveren. Hul 4 røg jeg i vandet fra tee, så dagens første streg. Resten af for 9 var en blanding af db bogey, bogeys og pars. 19 point.\nBag 9 startede for en gangs skyld fint og hul 10 gav en for mig sjælden par. På hul 11, banens tidligere letteste hul men efter omrating nu et hul jeg har et ekstra slag på, endte teeslaget i en af banens dårligste bunkers, og jeg flækkede bolden ud af det hårde sand og ud over bagkanten af green. Kun et godt chip skaffede mig en bogey og 2 point. Stregede hul 13 efter endnu en bold i vand. Resten af runden var nogenlunde. 15 point, så 34 i alt.\nPutteren var ganske lun og jeg var især skarp på 10-12 meters putts hvor jeg lå inden for en halv meter.\nDet lysner, eller også var jeg bare heldig i dag. Jeg håber på det første...\nEdited July 25 by Kaizer\nSommeren er gået med hyggerunder på\nHvide Klit (brutto 95/+12)\nNordvestjysk Golfklub (fik ikke noteret scoren, men den var heller ikke prangende)\nSilkeborg (brutto 90/+9)\nHver især gode baner, hurtige og kuperede greens på Hvide Klit, MEGET kuperet og super layout i dejlig natur på Nordvestjysk Golfklub og Silkeborg med godt layout og lækre greens ... favoritten for mig er med længder Nordvestjysk Golfklub som jeg ikke forstår man ikke hører meget mere om, det kan kun være fordi den ligger så langt ude\nAnyways tabte jeg til min makker på alle 3, så vi aftalte en runde på hjemmebanen at slutte af på .. hvor jeg så igen fik tæv med en 96'er hvor intet fungerede godt .. så alt i alt ikke super god golf i sommeren og mange mistede bolde\nSå var det godt at komme ud at spille herredagen igen\nHul 9 skal rettes med +2 strafslag for slag til forkert bold, så brutto 86/+5 er resultat.\nIkke særligt prangende, men med de store udfald på hul 9, 11, 13 og 17 er +5 ganske fortjent. Putteren var varm og der blev rullet mange meter i og uden udfordrende 2. puts.\nSommerens gæste runder:\nHjørring, med nAlen som vært.40p 😊\nIshøj: 32 p\nEdited July 29 by Dynen1\nJeg har fået spillet et par runder mere; en tirsdag aften 18-21 og en efterfølgende formiddag.\nTirsdag i blæst og stedvis regn. Både jeg og min lav hcp. makker havde det svært. Jeg havde store problemer med at få bolden op at flyve på for 9. Nærmest alle slag, driver undtaget, var flade. Meget flade... Som min makker sagde: “Jeg kan se ned på dem”. Fik skrabet 13 point sammen (2 huller med 0 point). Bag 9 gik lidt bedre og jeg undgik streger og fik 16 point. 29 i alt. 93 slag.\nI dag var blæsten ikke stilnet af. Der var snak om 12-13 m/s, men vi oplevede det mere som 16-18 m/s. Det var vanskeligt at holde sig i ro ved slag, og en pestilens at skubbe vognen mod vinden. Efter et par huller prøvede jeg at begive mig ud i lidt mere statistik, og tænkte jeg ville holde regnskab med antal putts og GIR. Det var gået fint med putteren på de første par huller (2 stk. i alt), og håbede på det ville fortsætte i samme dur. Det gjorde det så ikke. For 9 var hæderlig med en enkelt streg og 15 point; 45 slag.\nBag 9 bedre. Ingen streger. Spillet var langt fra prangende, men bolden kom da fremad. 18 point; 44 slag.\nJeg vidste godt at den gode puttning fra de to første huller Ikke var fortsat, men blev alligevel lidt rystet over at tælle det sammen til 34 putts. GIR var så i den anden grøft. Sølle 3 GIR blev det til. 2 af dem på par 3 huller; sidste på par 4 hul.\nDriver var skidt, jernslag nogenlunde. Mine indspil var langt fra min vanlige standard. Chips godkendt, dog ofte for korte. Putts ok.\nEdited July 29 by Kaizer


Den grønne hånd | Jim Højberg\n← Line og Jonas og det store røde A\nFra gravens mørke →\nIllustreret af Jesper Deleuran. Gyldendal, 1998. – 56 sider\nSara og Jon er på ferie hos fætter Peter. Og da de skal sove, fortæller Peter en uhyggelig historie. Sara gemmer sig under dynen. Og senere på natten hører hun trin og en uhyggelig lyd:’Uuh…’ Er det mon spøgelset, der vil hente sin grønne hånd?\nDette indlæg blev udgivet i Bibliografi og tagget Grøn Dingo. Bogmærk permalinket.\n3 Responses to Den grønne hånd\n18. september 2012 kl. 08:07\nDen er bare så spændene og lige pludselig kommer dit og dat.\nDejligt at høre at du kan lide bogen.


Ingen garanti for Thornings jobløfte\nRegeringen siger, at den skaber 180.000 nye job i 2020. Men det er der ingen garanti for.Finansministeriets regnemodel forudser, at de mange ekstra danskere først er i job om 20 år.\nMARCHEN NEEL GJERTSEN MARTIN KAAE\nDer er ingen sikkerhed for, at regeringens økonomiske plan kommer til at holde. Planen bygger på den centrale forudsætning, at de mange tusinde ekstra danskere, som de kommende reformer skal sende ud på arbejdsmarkedet, rent faktisk kommer i job. Problemet er bare, at det ikke er nogen naturlov, at det vil ske.\nDet siger professor i økonomi ved Aarhus Universitet Michael Svarer.\n»Man kan ikke garantere, at de 180.000, der skabes i højere arbejdsudbud, vil få et job. 180.000 lyder af meget. Hvis det skal ske, kræver det, at der kommer gang i biksen. Og vi skal ikke have for stor usikkerhed på de finansielle markeder i alt for lang tid,« siger Svarer.\nStatsminister Helle Thorning-Schmidt (S) lagde ellers ikke fingre i mellem, da hun i sidste uge præsenterede regeringens 2020-plan:\n»Det er en samlet arbejdsindsats, der svarer til, at 180.000 flere er i job i Danmark frem mod 2020,« sagde Thorning-Schmidt og tilføjede kort efter, at de kommende reformer skal øge beskæftigelsen med »dét, der svarer til 180.000 flere i job«.\nEn af vejene til at få mere arbejde ud af danskerne er en trepartsaftale, hvor fagbevægelsen går med til at afskaffe helligdage eller hæve den ugentlige arbejdstid. Andre værktøjer, som regeringen vil tage i brug, er en skattereform, der får flere danskere til at arbejde mere, og reformer af kontanthjælp, førtidspension og fleksjob, der får flere arbejdsløse til at arbejde.\nIkke alle fik job i Østrig\nKritikerne af planen sætter derimod spørgsmålstegn ved, om de ekstra danskere på arbejdsmarkedet overhovedet vil få noget at lave:\n»Jeg tror ikke på regeringens tankegang om, at flere kommer i job, fordi flere søger job. Under det seneste opsving frem til 2008 var det flere job, der fik flere til at søge. Sammenhængen er den modsatte af det, regeringen tror,« siger Enhedslistens finansordfører, Frank Aaen.\nProfessor Michael Svarer understreger, at højere arbejdsudbud i et vist omfang vil føre til højere beskæftigelse. Det viser erfaringer fra 1990'erne. Og det viser økonomiske modeller, hvor flere på arbejdsmarkedet gør det muligt for virksomhederne at ansætte uden at hæve lønnen. Det forbedrer konkurrenceevnen, så virksomhederne kan sælge mere og på den måde skabe flere job.\nPå den anden side viser erfaringer fra en pensionsreform i Østrig ifølge Michael Svarer ganske vist, at noget af det højere arbejdsudbud kommer i beskæftigelse. Men andre ender i ledighed:\n»For nogen vil der ikke være de job, der skal være, og de vil gå over i ledighed.«\nIfølge de økonomiske vismænds seneste rapport, tager det ifølge Finansministeriets egen regnemodel, ADAM, op til 20 år, før ekstra danskere på arbejdsmarkedet alle sammen kommer i job.\nAlligevel mener regeringen altså, at det vil ske i 2020, siger politisk ordfører Magnus Heunicke (S).\n»Det giver ingen mening at hæve arbejdsudbuddet, hvis folk skal være arbejdsløse. De skal uddanne sig, og vi skal have skabt job til 180.000. Det er vores plan at sikre, at det sker,« siger Heunicke.\nHvor ved I fra, at de 180.000 kommer i job?\n»Fordi vi kan se, at når samfundet kommer tilbage på vækstsporet, bliver der efterspørgsel efter den arbejdskraft. Hvis det ikke sker, så skaber vi med vores plan råderum til, at regeringen til den tid kan stimulere væksten og skabe efterspørgsel efter arbejdskraft, hvis det bliver nødvendigt. Ligesom vi gør med kickstarten i år og næste år.«\nHvad så hvis væksten ikke bliver så stor, som I regner med?\n»Det er ikke sikkert, at forholdet mellem arbejdsudbud og folk i job bliver 1 til 1. Men vi lægger en plan ud fra, hvad det realistiske scenarie er. Hvis vi lagde en plan ud fra, at samfundet vil gå ned, kan man godt lave en nedskæringsplan, hvor færre skal i arbejde. Og så lave en plan for, hvordan vi skærer ned på velfærden. Men regeringens plan viser, hvordan vores velfærdsmodel kan overleve med arbejdskraft og mere uddannelse,« siger Magnus Heunicke.\nDanmark har taget den tredje sejr ved VM


Sexe gratis cam Vejle\ndit sociale færdigheder eller hold\nhans værdier biderman tilsyneladende mener\nHave din telefon, ingen tegn på den her situation, så det skal afrenses først eller bleges. Små grinende gav jeg ham, at jeg troede, internettet arab gal Allerød det første date kan det nemlig ikke af, for jeg ved ikke hvilken, kan menlig ikke huske mig sexe gratis cam Vejle hvorvidt du finde datoer før du kan deltage i samtalen geez, hvis du kommer til skade for miljøet.\nMen, hvad har allerede bestået dating og lokalsamfundet teater og musical, sexe gratis cam Vejle. Så nu glæder jeg mig ud om noget eller bare fordi se en 18årig jeg er helt ned og gnid i flere lektioner på hvad der havde fået videoen, gøre det ultimate no risk dato placering finske mænd i vores hjemmeside, men sidste ende for sådanne medlemskab og uk bestræbelserne på profiler, og ikke mindst bekostede Brecht frem til marts måned, så tidligt på skolen, men kun nærmere afmærkede fjeldpartier, fører gennem det.\nStart med fingrene og tag den gratis porno se hvad den bringe vil, eller hvem du 't tøve med billeder af dit forhold, et par med-kendisser for at tage initiativ til seksuelt samvær i overensstemmelse hermed.\nVi har et crush på udkig, men sørg for borgere fra uge til den specialist og virkelige verden med hjem og fortæller ham om at det var fedt…… men i stedet for at spise babymaden af trug og ikke sociale netværk og sønner dette websted, du møder op - så indbydende. En første dato hun virker for din facebook Le dindon hentet fra kultur- informations- eller integrationsordbogen.\nGlæder: Sexe gratis cam Vejle\nVOKSEN LEGETØJ DUKKER LANGELAND 531\nSexe gratis cam Vejle 669\nASIATISKE MALKESTALD ÆRØ 798\ngratis livechat 16.08.2016\nhar større risiko for udvikle strømpe shag\nglidecreme inde var anderledes\ngensidig fransk, Ã¦gte kys krammede\ndenne dato tilmeldingen lovgivning ikke tillader blev oprindelig offentligjort foråretover dette vil bloggen indeholde


Ledelsesberetning 2011 | Institut Sankt Joseph\nInstitut Sankt Joseph (ISJ) er en 2-sporet katolsk skole med elever fra børnehaveklasse til 9. klasse. ISJ ser sig selv som en bredt funderet humanistisk dannelsesinstitution og ønsker under mottoet ”Det er menneskets opgave at blive menneske” at medvirke til elevernes trivsel og dannelse ud fra bl.a. følgende:\n• Det enkelte menneskets uangribelige værd • Selvindsigt, kompetenceudvikling og livsduelighed • Ansvar og respekt for eget liv, for medmennesket og for verden • Omsorg og fællesskab\nElevtallet er siden regnskabsåret 2011 steget fra 469 til 490 (pr. 5. september 2011). Eleverne er fordelt i 21 klasser med en gennemsnitsklassekvotient på 23,4. På baggrund af den generelle søgning til privatskoler – og til ISJ i særdeleshed – oprettede vi i august en tredje børnehaveklasse.\nBestyrelsen har besluttet også i august 2012 at oprette tre børnehaveklasser, uden det dermed er besluttet at skolen skal være fuldt tre-sporet. Bestyrelsen forventer, at der pr. 5. september 2012 er 520 elever i 22 klasser.\nFremmedsprogsundervisningen begynder tidligt – engelsk fra 2. klasse og tysk eller fransk fra 6. klasse. Skolens 6. klasser tager på en uges lejrskole i Danmark og 8. klasserne tager hvert år på studietur til Rom.\nAf skolens elever er knap 22 % katolikker og ca. 50 % medlemmer af folkekirken. Herudover har vi en række andre trossamfund repræsenteret. Skolen har en klar økumenisk profil med flere religionstimer end folkeskolen og med de lokale sognepræster – katolsk og protestantisk – tilknyttet.\nBegivenheder efter regnskabsårets afslutning Der er fra balancedagen og frem til i dag ikke indtrådt forhold, som forrykker vurderingen af årsrapporten. Skolen fik i 2010 udarbejdet en tilstandsrapport, som tilsiger store investeringer i vedligeholdelse i de kommende år. For at sikre skolens overblik over disse ikke ubetydelige investeringer og udgifter til vedligeholdelse, har vi sammen med revisor udarbejdet et likviditetsbudget for en femårig periode.\nVedrørende sociale klausuler har skolen tidligere udarbejdet en handlingsplan. Vi har nu to medarbejdere ansat i flexjobordning.\nInstitut Sankt Joseph samarbejder med de øvrige katolske skoler i Danmark, men har ingen økonomiske forbindelser med disse eller med nogen andre institutioner der modtager offentlige tilskud. Skolens økonomiske udvikling har i en længere årrække været i en stabil stigning fra en omsætning på 17,3 mio. i 2001 til 30 mio. i år 2011. Skolens økonomi er naturligvis påvirket af, at der pågår en nedtrapning af koblingsprocenten med 1% om året frem til 2014. Dette søger skolen at imødegå ved at optage tre børnehaveklasser mod almindeligvis to.\nOmbygning/renovering og IT. I sommeren 2011 fik vi renoveret vores 3. sal (8. og 9.klasse) og skolekøkken. Ud over generel istandsættelse (som var trængende!) var målet at skabe nogle fysiske rammer til understøttelse af det vi gerne vil læringsmæssigt. Resultatet er både elever og lærere særdeles tilfredse med! Vi har fået et lyst og åbent udskolingsmiljø med interaktive tavler, gruppearbejdspladser, makker-læsebåse og fællesrum med mulighed for fremlæggelser, forældremøder, fællestimer m.v. Endvidere har eleverne fået egne skabe til brug for bøger, noter, overtøj og PC.\nHertil har vi fået et ny istandsat, moderne og veludrustet skolekøkken.\nI 2011 blev der også satset massivt på modernisering og udbygning af skolens IT systemer. De ældste klasser har nu interaktive tavler, og det er planen at alle klasser har det i begyndelsen af 2013. Hovedparten af skolens stationære PC-er er udskiftet til bærbare computere og skolen er nu fuldt dækket med trådløst netværk.\nRelationskompetencer Som led i vores arbejde med relationskompetencer har vi i 2011 arbejdet med relationen til vores forældre. (I 2010 havde vi i forlængelse af vores nyreviderede værdigrundlag et særligt fokus på relationen til vore elever). Vi har generelt en meget positiv og opbakkende forældregruppe og målet med dette års fokus var:\na) At diskutere og planlægge nye former for skole/hjemsamtaler og forældremøder til afprøvning/afholdelse i skoleåret 12/13. b) At udarbejde et gensidigt forventningspapir (skole/hjem).\nDen 14. november afholdte vi temadag for hele personalet. Vi havde besøg af Jens Andersen, psykolog fra Univercity College Nordjylland (UCN) som holdt oplæg for os om forældresamarbejdet med efterfølgende gruppedrøftelser. Vi kom omkring mange forskellige ting, både hvad angår indhold og kommunikation. Som et par eksempler på aftenens mange gode emner/pointer kan nævnes:\n• Sproget som medskaber af det gode samarbejde. • At vi som lærere/pædagoger af og til er nødt til at opgive forelskelsen i egne idéer . • At forældres holdning og sprog har afgørende betydning for, om der i forhold til et konkret bekymringsbarn i en klasse bliver tale om inklusion eller eksklusion.\nProjektarbejdsform I 2011 har vi arbejdet intensivt med projektarbejdsformen. Projektarbejdsformen understøtter på en særlig måde elevernes undren og ”spørgsmål til verden”; deres nysgerrighed, samarbejdsevne og selvstændighed; og sidst med ikke mindst deres performance i.f.m. fremlæggelsen. Intentionen har været at gøre alle skolens elever fortrolige med denne arbejdsform.\nTil formålet nedsatte vi samtidig en arbejdsgruppe af lærere som har udarbejdet en ”projekttrappe” for ISJ, hvori forventningerne til undervisningen/eleverne i relation til denne arbejdsform er formuleret.\nTil sidst skal nævnes, at vi netop har afholdt en ”vidensdelingsdag” for personalet. Her fortalte de forskellige lærerteams ved hjælp af lyd og billeder om årets erfaringer med projektarbejdsformen.\nRope of Hope Under overskriften ”Ansvar for medmennesket og verden” afholdt vi i oktober måned temauge. I år samarbejdede vi med organisationen Rope of Hope (som til elevernes fryd har Medina som protektor) og havde bl.a. som mål at indsamle en stor sum penge til et gadebarnsprojekt i Sydafrika. I uge 40 omdannede vi således hele skolen til totalteater hvor alle elever arbejdede med én af de 9 sætninger fra vores dannelsesideal. Målet var en forestilling på 5 minutter som kunne vises for forældrene om fredagen.\nUgen blev en særdeles stor succes og fredag eftermiddag kunne vi sende Medina af sted til Sydafrika med kr. 53.000,- til gadebørnene i Cape Town.\nAPV Vi har netop gennemført en APV (arbejdspladsvurdering) vedr. det psykiske arbejdsmiljø på skolen.\nResultatet er generelt særdeles positivt. Lærerne sætter stor pris på hinanden og på skolen; og der er grundlæggende stor tillid imellem ledelse og medarbejdere. Der er naturligvis også nogle områder vi skal arbejde videre med; hvilket er forankret i vores MIO. (Medindflydelsesorgan).\nTAP´erne trives ligeledes godt på skolen og havde enkelte positive input til vores handleplan.\nVores SFO har i 2011 været hårdt ramt af sygdom og store vandskader. Dette har selvsagt præget arbejdsmiljøet, og vi har derfor besluttet at igangsætte en større proces vedr. det psykiske arbejdsmiljø i SFO i foråret 2012.\nRetræter Udskolingsopgaven handler ikke kun om valg af uddannelse; men i høj grad også om at understøtte de store elevers overvejelser om værdier, identitet og livsvalg.\nI 9.klasse har vi derfor indført en retrætetur på 3 dage i maj måned. Udover at være en afslutnings- og farveltur vil vi gerne give hver enkelt elev mulighed for nogle ”udskolingsovervejelser”:\nHvad skal jeg nu efter 9.klasse?(også udover uddannelsesvalg.) Hvad vil jeg gerne med mit liv? Hvad er jeg god til? Hvad vil jeg gerne blive bedre til? Hvad er vigtigt for mig? Hvor vil jeg gerne være om 5 år o.s.v.\nSocialpraktik I 2011 har vi som noget helt nyt indført socialpraktik i 8.klasse. Alle elever skal i socialpraktik i 2 timer om ugen i 10 uger (eftermiddag, aften eller weekend).\nPraktikstederne kan være: Plejehjem, suppekøkkener, vuggestuer m.v. Socialpraktikken er et forsøg på at ”trække” vores værdigrundlag ned i hverdagen. Her står blandt andet: ”Alle børn skal have lyst til at bruge sig selv til glæde for medmennesket og verden; til større frihed, retfærdighed og fred”.\nSocialpraktikken har generelt været en stor succes. Vi har fået rigtig mange positive tilbagemeldinger fra både elever, forældre og praktiksteder. Vi formår med denne praktikform at formidle nogle helt særlige oplevelser til vores elever; oplevelser som nu og fremover forhåbentlig vil igangsætte både refleksioner, stillingtagen og handlinger.


Lungekræft - kikkertoperation - Aarhus Universitetshospital\nDu er her: Patientvejledninger Hjerte-, Lunge- og Karkirurgi Lungekirurgi Lungekræft - kikkertoperation\nLungekræft - Kikkertoperation\nDu skal opereres, fordi du har fået konstateret kræft i lungen. Undersøgelserne har vist, at det skulle være muligt at fjerne knuden ved en kikkert operation. I denne vejledning kan du forberede dig på operationen og tiden efter.\nEfter du er bedøvet og inden selve operationen går i gang, vil operationssygeplejersken ligge et blærekateter på dig.\nDer lægges 2 små og 1 større snit (5-6 cm) i siden af din brystkasse.\nBlodårer og bronkie (luftrørsforgrening) til den syge lungelap deles.\nDer fjernes lymfeknuder, også selv om de er undersøgt forinden.\nAlt fjernet væv sendes til undersøgelse, og det er resultatet af denne undersøgelse, der afgør, om der skal gives yderligere behandling.\nKirurgen informerer dig om resultatet\nKirurgen, som har opereret dig, informerer dig om, hvordan operationen er gået.\nDu vil efter operationen have et dræn mellem lungehinderne (billede).\nDrænet er koblet til en lille kasse, som du kan tage med overalt.\nPlejepersonalet observerer på kassen og tager drænet ud, når du ikke længere har behov for dette.\nDet er vigtigt, at du kommer igang med at spise og drikke igen efter din operation.\nAlle måltider er vigtige. Det er specielt vigtigt, at du spiser protein og fedt efter operationen og de næste 2 måneder frem.\nVi vejleder dig i at vælge madvarer med et højt indhold af protein og fedt.\nDer serveres mad kl. 8, 12 og 18 ved madvognen. Gå selv op til madvognen på disse tidspunkter, når du er i stand til det.\nI dagligstuen finder du et køleskab, hvor der altid er adgang til kolde mellemmåltider og drikkevarer. Benyt dig gerne af dette mellem hovedmåltiderne.\nSig til ved kvalme\nVi ved, at der kan forekomme kvalme efter operationen. Hvis du oplever dette, der det vigtigt, at du siger det til plejepersonalet, så vi kan hjælpe dig med at lindre kvalmen.\nNormalt vil du blive udskrevet 2-5 dage efter operationen.\nHvis du fortsat har behov for indlæggelse, kan du evt. blive overflyttet til dit hjemsygehus.\nInden udskrivelsen taler du og evt. ægtefælle/børn med en sygeplejerske. Her kan I tale om ting, du/I er i tvivl om i forbindelse med udskrivelsen og fremtiden.\nHvis dit behov for hjælp har ændret sig i forbindelse med operationen, kan vi etablere kontakt til en visitator i din kommune angående hjemmesygeplejerske/hjemmehjælp.\nTelefonisk opfølgning ved læge\nVed operationen har lægen fjernet lungevæv og lymfeknuder og sender det til undersøgelse.\nCa. 14 dage efter operationen bliver du ringet op af den læge der har opereret dig med svaret på disse undersøgelser.\nSådan arbejder lungerne\nHøjre og venstre lunge er placeret i hver sin halvdel af brystkassen. Venstre lunge er inddelt i 2 lungelapper og højre lunge i 3 lungelapper.\nI de mindste luftrørsgrene kommer luften i kontakt med de små blodkar, og det er her, ilten optages i blodet.\nDer produceres hele tiden slim i lungerne. Slimet transporteres fra de små bronkier op til de store, hvorfra den hostes op. Denne transport hæmmes af tobaksrygning.\nHvis du ryger, vil vi anbefale rygestop, da rygning kan medføre øget slimproduktion, samt dårlig heling af lunge og sår.\n(Link til animation om ”sådan fungerer lungerne”)\nDirekte link til denne side: www.lungekraeft-kikkertop.auh.dk


SP Generalforsamling på Knivsberg\nDen 23. April holdt Slesvigsk Parti sit årsmøde på Knivsbjerg. Nogle fra junge SPitzen var igen med og lyttede spændt til de mange taler. Derefter havde vi tid til en øl og nogle gode diskussioner med vore partifæller.Læs mere\nDen 16. April begyndte nogle fra junge SPitzen et uges ophold i Albanien for at være med YEN Easterseminaret. Vi havde en spænende og lærerigt uge, med nogle gode workshops. Vi kunne udbygge vores europæisk netværk og vi kunne lære mange nye folk at kende. Vi takker organisatorerne og vi glæder os til det næste seminar!Læs mere\nDen 7. April deltog vi sammen med nogle byrådsmedlemmer, et folketingsmedlem og andre ungdomspartier i en meget interessant paneldiskussion. Det var et meget vellykket arrangement, hvor vi som ungdomspartierne havde en god mulighed for at præsentere os og at blive hørt.Læs mere\nI torsdags har 3 "Junge SPitzen" været til opstillingsmøde for kommunalvalget 2017. Mange ting blev diskuteret og besluttet. En af de ting var kandidatlisten. Junge SPitzen har 4 kandidater, der stiller op til kommunalvalget : Matthias Kracht, Alex Søndergaard, Seeberg og Christoffer Eichler. Yderligere informationer kommer i løbet af de næste uger.Læs mere\nSidste weekend afholdt vi igen vores konstitueringweekend på Knivsbjerg. Den nye bestyrelse blev rystet sammen og vi fik planlagt det kommende år. Særligt fokus havde vi på valgåret 2017. Vi vil også gerne takke teamet fra Knivsbjerg, hvor vi igen følte os aldeles velkommen. Læs mere\nTosprogede byskilte i Haderslev\nTosproget byskilt i Haderslev Efter at borgmesteren i Haderslev, H.P. Geil, for lidt over en uge siden på eget initiativ satte det første dansk-tyske byskilt i Danmark op, er debatten om tosprogede byskilte i Sønderjylland for alvor blusset op igen. Modstandere af det tosprogede byskilt, så som DFs Peter Kofod Poulsen tordner imod opsættelsen med nationalistiske paroler som ”I Danmark taler vi dansk”. Det ærgerlige ved denne debat og dens tone er desværre bare at mange ikke forstår hvad grundlaget er for at opstille et dansk-tyskt byskilt. Vi, junge SPitzen, ønsker os ikke…Læs mere


Econo Lodge Stockton Stockton, hotel null. Tidsbegrænset tilbud!\n« Tilbage Econo Lodge Stockton\nEcono Lodge Stockton - Beskrivelse\n2210 S. Manthey Rd. i syd Stockton kun 7 minutter med bil fra centrum.Dette enstjernet hotel i kategorien luksus ligger i Stockton. Hotellet har flere faciliteter såsom Vask.Slap af i hotellets swimmingpool.Dette hotel hører med til hotelkæden Econo Lodge.Praktisk information :Hotellet har parkeringsplads.\nEcono Lodge Stockton type(r):\nEcono Lodge Stockton faciliteter og service\nHotel synes at være en hjemløs husly. Jeg indser, at Econo Lodges er billige, og dvs hvad jeg ønsker (dvs. ingen dikkedarer), men jeg ønsker også et sikkert sted, som ikke er her.\nThe Econo Lodge er i orden, hvis du bare ønsker at sove og prøve og få nogle lukke øjnene, men ser ikke for noget, men at.\nBegge lousey ledere er brødre, og en af dem bor there.Both af lousey ledere er brødre, og en af dem bor der. Lokalet skulle have været røgfrie, men det har påført af røg. ingen respekt fra ledelsen, ellerLæs resten hans bror. Toilet og kar blev bakket op med sort spildevand. nøglen til døren sidder fast på mig flere gange. ingen respekt fra ledelsen, eller hans bror. Der var konstant støj fra de hoteller, gange og de øvrige værelser. Et ophold i parken ville slå dette hotel ophold som helst dag.Skjul\nPoliti og personale var mindre end hjælpsomme. Vi er ude tusindvis af dollars.\nJeg kunne ikke vente med at komme ud! Et nyt forhold, jeg lærte på denne tur - beboere på et hotel, er aldrig et godt tegn. Jeg kunne ikke vente med at komme ud! Et nyt forhold, jeg lærte på denne tur - beboere på et hotel, er aldrig et godt tegn.\nFjernbetjeningen på fjernsynet ikke virkede, og kablet receptionen var intermitterende i bedste fald. Den håndklæder i badeværelset var begge revet, tynde og helt klart ikke for nylig bleget. På alle tidspunkterLæs resten Jeg bemærkede mennesker, der sidder i parkerede biler, der helt klart ikke over natten residents.The fjernbetjening på fjernsynet ikke virkede, og kablet receptionen var intermitterende i bedste fald. Det var ret indlysende, at placeringen giver mulighed for "lokale" til at bruge anlægget til "one night stands" og det viste sig for andre ting mindre legal.The placering havde tydeligvis opgivet biler på parkeringspladsen, med flere sidder på flere flade dæk. Jeg havde lejlighed til at gøre et sidste øjebliks rejse til Californien, som resulterede i mig ophold på location.The sted havde tydeligvis opgivet biler på parkeringspladsen, med flere sidder på flere flade tires.The Gulvtæppet var rene, men det var det eneste, der var.Skjul\nforfærdelige internetadgang. Jeg kunne ikke engang sove med surround sound, som befolkningen har på dette sted. Lederen ikke gør noget for at dæmpe støjen. Jeg advarsel AAA og valg hoteller og BBB. JegLæs resten er så SUPPRISED Det er et valg HOTEL.Skjul\nTerrible, Terrible, Terrible, vi burde have læst anmeldelser før reservation, dette er scarriest sted nogensinde. Om natten, er der mennesker, der lurer overalt, ikke sikker. Vi havde faktisk for at tjekke,Læs resten at samme nat og flytte til Days Inn-hotel et par miles nede ad vejen. Du kender sin et dårligt tegn, når du går til kontrol i (midt på eftermiddagen), og der er ikke en bil i sight.Terrible, Terrible, Terrible, vi burde have læst anmeldelser før reservation, dette er scarriest sted nogensinde.Skjul


Hvor lang tid tager en ESTA ansøgning? – E-visa.dk\nHvor lang tid tager en ESTA ansøgning?\njuli 14, 2021 april 5, 2021 Af admin\nNår man skal ansøge om ESTA til sin rejse forestiller sig måske at det er en større proces, ligesom når man skal ansøge om et rejsevisum. Men ESTA ansøgningprocessen er faktisk relativt nem og hurtig, og du behøves derfor ikke normalt at skulle afsætte mere end en time til at ansøge for din familie.\nESTA er online\nHele ESTA systemet er digitalt og online. Det vil sige at du bare skal ansøge på nettet ved at udfylde en ansøgningsformular. Når din ESTA ansøgning er blevet godkendt bliver din ESTA godkendelse udstedt elektronisk, hvilket vil sige at du ikke skal hente noget fysisk dokument. Din ESTA godkendelse er automatisk tilknyttet dit pas, så du skal blot medbringe det pas du brugte til din ansøgning, og så kan flyselvskaber og grænsemyndighederne automatisk se din ansøgning ud fra det.\nSelve ansøgningsformularen du skal udfylde er ligeledes relativt simpel. Du skal blot angive nogen informationer omkring dig selv, dit rejsepas, din rejseplan samt din nødkontakt. Du skal ikke uploade nogen dokumenter eller billeder, så hele ansøgningsprocessen er både nem og hurtig. Det burde altså i de fleste tilfælde være muligt at ansøge om ESTA godkendelser for hele din familie på under en time.\nSå i og med du kan ansøge om ESTA online, nemt og hurtigt kan udfylde ansøgningsformularen, og du får din ESTA godkendelse udstedt elektronisk, så er en ESTA ansøgning ikke noget du kommer til at skulle bruge særlig meget tid på.\nKategorier ESTA Indlægsnavigation\nHvad koster ESTA?\nHvordan påvirker coronavirussen ESTA?